
ROMÂNIA
JUDEŢUL BIHOR
COMUNA TARCEA
PRIMAR     

Nr. 52 din 18.03.2024
RAPORT  DE  SPECIALITATE

la Proiectul de hotărâre privind aprobarea volumului de masă lemnoasă care urmează a se recolta în anul 2024 din fondul forestier proprietate publică a Comunei Tarcea, a modului de valorificare a masei lemnoase, precum şi a preţurilor de vânzare a acesteia
Regulamentul de valorificare a masei lemnoase din fondul forestier proprietate publică aprobat prin Hotărârea Guvernului nr.715/2017 prevede următoarele: 
Art. 4
(1)Hotărârea privind modul de valorificare a masei lemnoase din fondul forestier proprietate publică a unei unităţi administrativ-teritoriale, ca "masă lemnoasă pe picior" sau ca "lemn fasonat", se ia, după caz, cu respectarea prevederilor art. 6 alin. (2), de către consiliul local al acesteia.
Art. 6
(1)Volumul de masă lemnoasă care se recoltează anual din fondul forestier proprietate publică a unei unităţi administrativ-teritoriale se propune, în condiţiile legii, de ocolul silvic care administrează/asigură serviciile silvice, în baza prevederilor amenajamentelor silvice şi în condiţiile reglementate de art. 59 din Legea nr. 46/2008, republicată, cu modificările şi completările ulterioare, şi se aprobă prin hotărâre a consiliului local.
Art. 45
(1)Pentru consumul propriu al persoanelor fizice, al unităţilor de interes local finanţate integral sau parţial de la bugetul de stat sau de la bugetul local, care nu desfăşoară activitate economică în sensul reglementărilor comunitare în domeniul ajutorului de stat, precum şi strict pentru consumul propriu al persoanelor fizice autorizate, întreprinderilor individuale, întreprinderilor familiale, asociaţiilor şi fundaţiilor înfiinţate conform legii, administratorii fondului forestier proprietate publică a statului, administratorii/prestatorii de servicii silvice/proprietarii fondului forestier proprietate publică a unităţii administrativ-teritoriale, după caz, pot să vândă în mod direct, fără licitaţie şi fără negociere, lemn de foc, precum şi lemn rotund şi despicat de lucru cu diametrul la capătul gros de maximum 24 cm.
(2)În vederea punerii în aplicare a prevederilor art. 59 alin. (51)-(57) din Legea nr. 46/2008, republicată, cu modificările şi completările ulterioare, între unităţile administrativ-teritoriale şi ocoalele silvice care administrează sau prestează servicii silvice pentru fondul forestier proprietate publică pe suprafaţa acestora se vor încheia parteneriate, la iniţiativa ocolului silvic. Astfel de parteneriate se pot încheia de un ocol silvic şi cu unităţi administrativ-teritoriale învecinate, în funcţie de volumul de lemn fasonat rămas disponibil, chiar dacă nu administrează fond forestier pe suprafaţa acestora.
(3)Pentru perioada rămasă până la sfârşitul anului 2017 şi pentru anul 2018 parteneriatele prevăzute la alin. (2) se încheie în maximum 30 de zile de la intrarea în vigoare a prezentului regulament. Ulterior acestui termen, parteneriatele se încheie şi/sau se actualizează ori de câte ori este nevoie.


(4)În cadrul parteneriatelor prevăzute la alin. (2) se vor prevedea procedurile prin care se va asigura lemn pentru persoanele fizice şi pentru unităţile de interes local finanţate, integral sau parţial de la bugetul de stat sau de la bugetul local, avându-se în vedere, cel puţin următoarele:
a)obligaţiile părţilor;
b)volumul de lemn fasonat estimat, necesar şi disponibil, care face obiectul parteneriatului;
c)volumul maxim care se poate acorda pentru o familie;
d)graficul de îndeplinire a obligaţiilor;
e)competenţele de avizare şi aprobare;
f)modalităţile de comunicare şi de rezolvare a divergenţelor.
(5)Unităţile administrativ-teritoriale care deţin în proprietate fond forestier vor încheia parteneriate cu ocolul silvic de stat pentru a se asigura lemn fasonat doar pentru maximum diferenţa de volum de lemn care nu poate fi asigurată din fondul forestier pe care îl deţin în proprietate.
(6)Lunar, semnatarii parteneriatelor prevăzute la alin. (2) vor efectua analize privind aplicarea acestora, concluziile fiind consemnate în înscrisuri.
(7)Volumul disponibil de lemn de lucru cu diametrul la capătul gros de maximum 24 cm şi de lemn de foc, rămas după acoperirea necesarului de lemn în condiţiile art. 59 alin. (51)-(54) din Legea nr. 46/2008, republicată, cu modificările şi completările ulterioare, se poate valorifica direct sau prin licitaţie/negociere, în condiţiile prezentului regulament.
(8)Pentru judeţele deficitare în păduri, solicitările formulate de către unităţile administrativ-teritoriale se centralizează la nivelul prefecturilor acestor judeţe şi se transmit Regiei Naţionale a Pădurilor - Romsilva în vederea comunicării, către acestea, a existenţei în judeţele limitrofe, a eventualelor volume de lemn de lucru cu diametrul la capătul gros de maximum 24 cm şi de lemn de foc, disponibile spre vânzare; în aceste judeţe, Regia Naţională a Pădurilor - Romsilva poate organiza depozite de valorificare a materialelor lemnoase.
(9)Volumele disponibile prevăzute la art. 59 alin. (57) din Legea nr. 46/2008, republicată, cu modificările şi completările ulterioare, se vor repartiza, de către Regia Naţională a Pădurilor - Romsilva, direct proporţional cu volumele solicitate şi în ordinea primirii solicitărilor.
(10)Unitatea administrativ-teritorială şi ocolul silvic au obligaţia să primească, să analizeze lunar şi să soluţioneze cererile persoanelor fizice şi juridice prevăzute la alin. (1), pentru asigurarea cu lemn fasonat, în funcţie de volumul rămas disponibil. În cazul în care nu există solicitări conform parteneriatelor încheiate sau volumul solicitat este sub nivelul volumului disponibil comunicat de ocolul silvic, volumul excedentar se poate valorifica altor solicitanţi.


(11)Administratorul/Prestatorul de servicii silvice/Proprietarul fondului forestier proprietate publică a unei unităţi administrativ-teritoriale, pe baza hotărârii consiliului local, poate vinde direct şi lemnul de lucru fasonat cu diametrul la capătul gros mai mare de 24 cm, către persoane fizice şi către unităţile de interes local finanţate integral sau parţial de la bugetul de stat sau de la bugetul local care nu desfăşoară activitate economică în sensul reglementărilor comunitare în domeniul ajutorului de stat, astfel:


1._
a)în volum de maximum 50 mc, pe baza autorizaţiei de construcţie, în vigoare;
b)în volum de maximum 10 mc/an/familie/unitate de interes local, pentru nevoi proprii.
2.Lemnul de lucru fasonat cumpărat în condiţiile de mai sus nu poate face obiectul comercializării către alte persoane fizice sau juridice.
(12)Preţurile de vânzare directă a lemnului fasonat se aprobă, pe baza principiilor economiei de piaţă, de către entităţile prevăzute la art. 3 alin. (1), respectiv la art. 4 alin. (1), după caz.
(13)Cantitatea şi destinaţia lemnului fasonat provenit din fondul forestier proprietate publică a unităţii administrativ-teritoriale, prevăzute la alin. (1), care poate fi vândută direct, se aprobă de consiliul local al acesteia.
(14)Lemnul fasonat prevăzut la alin. (1) se poate vinde şi livra din depozite, din platformele primare, de la căi de transport cu caracter permanent şi din punctul naval de încărcare, precum şi din faza fasonat la cioată. Lemnul fasonat provenit din produse accidentale II, produse de igienă, precum şi cel din produse extraordinare se poate vinde şi livra şi de la alte căi de acces sau de la căile de scos-apropiat.
(15)După asigurarea, în condiţiile art. 59 alin. (53)-(54) din Legea nr. 46/2008, republicată, cu modificările şi completările ulterioare, a necesarului de lemn, administratorul/prestatorul de servicii silvice/proprietarul fondului forestier proprietate publică a unităţii administrativ-teritoriale, după caz, poate valorifica ca masă lemnoasă partiziile rămase disponibile.

Prin adresa nr.404/07.02.2024 transmisă de Ocolul Silvic Marghita și documentația anexată se propune recoltarea din fondul forestier, proprietate publică a Comunei Tarcea, a  unei cantități de 340,65 mc de masă lemnoasă: 176,51 mc din Partida 10713 G1Tarcea  și 164,14 mc din 10715 G2Tarcea, precum și executarea lucrărilor de descopleșirea speciilor forestiere de specii ierboase și specii lemnoase și completarea golurilor cu 500 puieți forestieri, în valoare de  totală de 4978 lei conform devizului anexat.

În temeiul prevederilor art.136 alin.(8) lit.b) din OUG nr.57/2019 privind Codul administrativ cu modificările și compeltările ulterioare;

   
Propun  Consiliului local al Comunei Tarcea adoptarea Proiectului de hotărâre privind aprobarea  volumului de masă lemnoasă care urmează a se recolta în anul 2024 din fondul forestier proprietate publică a Comunei Tarcea, a modului de valorificare a masei lemnoase, precum şi a preţurilor de vânzare a acesteia.

